Vello Linnamägi

Vello Linnamägi (9. juuni 1929 Pühajärve vald – 9. september 2018) oli eesti looduskaitsja ja riigiametnik.

Aastatel 1936–1942 õppis Pühajärve Algkoolis, 1947. aastal lõpetas Otepää Keskkooli. 1952. aastal lõpetas ta Tartu Riikliku Ülikooli metsateaduskonna.Valgamaa kodulooline andmebaas ISIK. Linnamägi, Vello

Ta on laulnud Vanemuise teatri ooperikooris. 1952. aastast töötas Vastseliina rajooni Täitevkomitee põllumajandusosakonnas. 1961. aastast töötas Tallinnas Eesti NSV Põllumajanduse Ministeeriumis. 1966. aastal määrati ta Eesti NSV Maaparanduse ja Veemajanduse Komitee esimehe asetäitjaks. 

Aastatel 1990–1992 oli ta Eesti NSV Ülemnõukogu, 1992–1997 Riigikogu keskkonnakaitse nõunik, 1997–1999 Riigikogu juhatuse nõunik.

Aastatel 1974–1993 oli ta Eesti NSV Teaduste Akadeemia Looduskaitse Komisjoni liige.Eesti TA LKK liikmed läbi aegade

Tunnustus
1987 Eesti NSV teeneline looduskaitsja
2003 Eesti Põllumajandus-Kaubanduskoja auliige

Isiklikku
Tema isa Ferdinand Linnamägi oli Pühajärve kooli juhataja aastatel 1920–1950.

Viited

Kategooria:Eesti looduskaitsjad
Kategooria:Eesti riigiametnikud
Kategooria:Eesti NSV teenelised looduskaitsjad
Kategooria:Sündinud 1929
Kategooria:Surnud 2018